cyanic-selkie/wikianc huggingface dataset:
सरला रॉय
सरला राय एक शिक्षाविद थी और उन्हें कोलकाता के गोखले मेमोरियल स्कूल के संस्थापक के रूप में याद किया जाता है (जिसे पहले कलकत्ता कहा जाता था)। वह प्रसिद्ध ब्राह्मो सुधारक दुर्गा मोहन दास की बेटी थीं। उनकी डॉ. पी.के. रॉय से शादी हुए जो, कोलकाता प्रेसीडेंसी कॉलेज के प्रिंसिपल बनने वाले पहले भारतीय थे।
वह कलकत्ता में गोखले मेमोरियल गर्ल्स स्कूल और कॉलेज के संस्थापक थे, जो १९२० में स्थापित हुआ था।
वह कलकत्ता विश्वविद्यालय के सीनेट के सदस्य और अखिल भारतीय महिला सम्मेलन के नेताओं में से एक ब्रह्मो बालिका शिक्षालय के सचिव होने वाली पहली महिला थीं।
विश्वास की प्रतिमा
विश्वास की प्रतिमा या विश्वास स्वरूपम राजस्थान के नाथद्वारा में निर्मित हिंदू भगवान शिव की एक मूर्ति है। इस प्रतिमा का उद्घाटन 29 अक्टूबर 2022 को किया गया था। वर्तमान में, विश्वास की प्रतिमा विश्व में भगवान शिव की सबसे ऊँची प्रतिमा है।
विवरण
इस प्रतिमा में शिव अपने पैरों को मोड़कर बैठे हुए हैं और अपने बाएँ हाथ में त्रिशूल पकड़े हुए दर्शाया गया है। शिव का बायाँ पैर उनके दाहिने पैर के घुटने के ऊपर है। चेहरे का भाव ध्यानपूर्ण मुद्रा में दिखाई पड़ता है। "भगवान शिव" किस इस प्रतिमा में एक विशिष्ट तांबे की छटा है। इसमें दो सुविधाजनक बिंदु हैं जो आसपास के ग्रामीण इलाकों का मनोरम दृश्य पेश करते हैं। शिव प्रतिमा को 2011 में बनाना शुरू किया गया था, जो की 2016 में बनाया गया और 2020 में ही पूरा बन कर लोगों के दर्शन के लिए तैयार हुआ। समग्र प्रतिमा 369 फीट (112 मीटर) ऊंची है; और भगवान शिव का सिंहासन 110 फीट (34 मीटर) ऊँची है। इस प्रतिमा को 20 किलोमीटर (12 मील) दूर से देखा जा सकता है।
प्रतिमा के आंतरिक भाग में एक भव्य गर्भगृह के साथ-साथ 20 फीट (6.1 मीटर), 110 फीट (34 मीटर), और 270 फीट (82 मीटर) पर सार्वजनिक दर्शक दीर्घाएँ हैं। इस दीर्घाओं में महादेव की सवारी नंदी बैल की एक मूर्ति है, जिसकी ऊंचाई 25 फीट (7.6 मीटर) और लंबाई 37 फीट (11 मीटर) है। 16 एकड़ के मैदान में वाहन एकत्रित करने की सुविधा, तीन प्रकृति उद्यान, एक भोजनालय, एक लेजर फव्वारा और हस्तशिल्प दुकानों के लिए एक बड़ा क्षेत्र, देखने के मंच, संगीतमय फव्वारे, स्मारिका दुकानें और एक तालाब भी शामिल है। त्वरित स्थानीय दर्शनीय स्थलों की यात्रा के लिए बगल में ही एक मिनी ट्रेन स्थापित है।
निर्माण
इस प्रतिमा की कल्पना भारतीय व्यवसायी मदन पालीवाल ने की थी और इसका निर्माण शापूरजी पालोनजी ने किया था। विश्वास की प्रतिमा की मूर्ति 'कुमावत नरेश' ने बनाई थी। इसकी संरचना में प्रबलित सीमेंट कंक्रीट की दीवारों का एक आंतरिक भाग बनाया गया जो एक संरचनात्मक स्टील ढांचे से घिरा होता था जो स्वयं एक ढले हुए उच्च-प्रदर्शन वाले कंक्रीट बाहरी भाग से घिरा होता था। सतह पर तरलकृत जस्ते का छिड़काव किया गया, फिर तांबे से लेपित किया गया था।
लेबाप प्रान्त
लेबाप प्रान्त ( तुर्कमेनी: Lebap welaýaty; अंग्रेज़ी: Lebap Province; फ़ारसी:, लबाब ) तुर्कमेनिस्तान की एक विलायत (यानि प्रान्त) है जो उस देश के उत्तर-पूर्व में स्थित है। इसकी सरहद उज़बेकिस्तान से लगती हैं और उन दोनों के बीच आमू दरिया बहता है। इस प्रान्त का क्षेत्रफल ९३,७३० किमी२ है और सन् २००५ की जनगणना में इसकी आबादी १३,३४,५०० अनुमानित की गई थी। लेबाप प्रान्त की राजधानी का नाम भी तुर्कमेनाबात शहर है, जिसे पहले चारझ़ेव ( Чәрҗев, Charzhew ) बुलाया जाता था (जिसका अर्थ फ़ारसी में 'चार नदियाँ या नहरें' है, इसमें 'झ़' के उच्चारण पर ध्यान दें)।
वर्णन
लेबाप का अर्थ 'नदी का किनारा' होता है। इस प्रांत में रेपेतेक प्राकृतिक आरक्षित क्षेत्र ( Repetek ) आता है, जो पूर्वी काराकुम रेगिस्तान का भाग है। इस प्रांत में कोयतेनदाग़ प्राकृतिक आरक्षित क्षेत्र ( Köýtendag ) भी है जिमें तुर्कमेनिस्तान का सबसे ऊँचा पहाड़, ३१३७ मीटर लम्बा 'अयिरिबाबा' ( Aýrybaba ) आता है, जो पामीर पर्वतों की कोयतेनदाग़ शाखा में स्थित है। इसी क्षेत्र में डायनासोरों के अति-प्राचीन पाऊँ के चिह्न भी मिलते हैं। लेबाप प्रांत के उज़बेकिस्तान से लगे इलाक़ों को सरकार संवेदनशील मानती है और यहाँ आने-जाने के लिए तुर्कमेनिस्तान की सरकार से विशेष इजाज़त की आवश्यकता पड़ती है।
रेयान
रेयान, पुनर्जीवित सेलूलोज़ से निर्मित एक तंतु (फाइबर) है। क्योंकि इसका उत्पादन प्राकृतिक रूप से मिलनेवाले बहुलकों से किया जाता है, इसलिए वास्तव में यह न तो पूरी तरह से एक कृत्रिम तंतु है और न ही एक प्राकृतिक तंतु है; यह एक अर्द्ध कृत्रिम तंतु है। कपड़ा उद्योग में रेयान को विस्कोस रेयान या कृत्रिम रेशम (आर्ट सिल्क) के नाम से जाना जाता है। उच्च आलोक गुणवत्ता के कारण यह तंतु आमतौर पर काफी चमकदार होता है।
सन्दर्भ
राकेश]]
रॉबर्ट जे ज़ाइडेनबॉस
रॉबर्ट जे ज़ाइडेनबॉस (जन्म 1957, टोरॉन्टो) एक डच-कनाडाई विद्वान हैं। वह भारतीय दर्शनशास्त्र और द्रविड़विद्या में पी० एच० डी० कर चुके हैं। वह उट्रेक्त विश्वविद्यालय नीदरलैन्ड से साहित्य में भी पी० एच० डी० कर चुके हैं। ज़ाइडेनबॉस ने भारतीय धर्मों और भाषाओं का अध्ययन हीडेलबर्ग विश्वविद्यालय के दक्षिण एशिया संस्थान में किया था। वह हीडेलबर्ग विश्वविद्यालय संस्कृत भाषा पढ़ा चुके हैं और इसके पश्चात वह मद्रास विश्वविद्यालय, भारत में जैन दर्शनशास्त्र कुछ समय तक पढ़ाए हैं। ज़ाइडेनबॉस ने इसके बाद संस्कृत भाषा, बौद्ध धर्म और दक्षिण एशियाई धर्मों की शिक्षा टोरॉन्टो विश्वविद्यालय, कनाडा में देने लगे। वह पहले पश्चिमी विद्वान हैं जिन्होंने आधुनिक कन्नड उपन्यास शैली पर एक पी० एच० डी० शोध कार्य दुनिया के आगे प्रस्तुत किया।
ज़ाइडेनबॉस कोएनराड एल्स्ट या एन० एस० राजाराम जैसे लेखकों का सख़्त विरोध करते हैं जो आर्य आक्रमण सिद्धांत का पक्ष लेते हैं। उनके अनुसार इस सिद्धांत के पीछे राजनैतक लक्ष्य हो सकते हैं। ज़ाइडेनबॉस ने विभिन्न विषयों का पुनरिक्षण करके जर्नल ऑफ़ अमेरिकन ओरिएन्टल सोसाइटी के लिए लेख लिखे हैं। इसके अतिरिक्त वह पश्चिमी देशों के लिए कन्नड साहित्य का प्रथम व्यापक इतिहास लिखे हैं और कन्नड साहित्य को जर्मन भाषा और अंग्रेज़ी अनुदित कर चुके हैं। उन्होंने द्वैतिन्, वीरशैव दर्शन और संस्कृत में मौजूद जैन साहित्य का अनुवाद किया। वह मैसूर, भारत में 17 रहे।
माइकल लेविट
माइकल लेविट, (जन्म 9 मई 1947) एक अमेरिकी-ब्रितानी-इज़रायली जैव भौतिक विज्ञानी और १९८७ से स्टैनफोर्ड विश्वविद्यालय में संरचनात्मक जीवविज्ञान के प्रोफेसर हैं उनका शोध कार्य अभिकलनी जीवविज्ञान के क्षेत्र में है। और वो संयुक्त राज्य अमेरिका की राष्ट्रीय विज्ञान अकादमी के सदस्य हैं।
मार्टिन कारप्लस और माइकल लेविट के साथ "जटिल रासायनिक प्रणालियों के लिए बहुस्तरीय मॉडल का विकास के लिए" उन्हें 2013 का रसायन शास्त्र में नोबेल पुरस्कार प्राप्त किया।
कोतरलिया रायगढ मण्डल
कोतरलिया रायगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
महलाघा जबेरी
महलाघा जबेरी एक ईरानी मॉडल है।   वह भारतीय अभिनेत्री और पूर्व मिस वर्ल्ड ऐश्वर्या राय बच्चन के एक हमशक्ल के रूप में जानी जाती हैं। महलाघा ने अपने करियर की शुरुआत अपने किशोर वर्षों में की। वह कई मैगज़ीन कवर में नज़र आईं।,
नंदीगम सुरेश
नंदीगम सुरेश एक भारतीय राजनीतिज्ञ तथा वर्तमान में बापतला से लोकसभा सांसद हैं। वे वाई एस आर कांग्रेस पार्टी के राजनेता हैं।
गोवा का पर्यटन
वर्षा ऋतु के आगमन के साथ ही प्रकृति गोवा को कुछ ऐसा ही अलग, लेकिन अदभुत स्वरूप प्रदान करती है। यह स्थान शांतिप्रिय पर्यटकों और प्रकृति प्रेमियों को बहुत भाता है। गोवा एक छोटा-सा राज्य है। यहां छोटे-बड़े लगभग 40 समुद्री तट है। इनमें से कुछ समुद्र तट अंर्तराष्ट्रीय स्तर के हैं। इसी कारण गोवा की विश्व पर्यटन मानचित्र के पटल पर अपनी एक अलग पहचान है।
गोवा में विदेशी पर्यटक सर्दियों के मौसम में आते हैं, जबकि गर्मियों और मानसून के मौसम में कई भारतीय पर्यटक आते हैं। विदेशी पर्यटकों में ज्यादातर लोग यूरोप से आते हैं। 2017 में गोवा में कुल पर्यटक 7785693 आये थे जिसमे से 890459 विदेशी पर्यटक तथा 6895234 भारतीय पर्यटक थे, जोकि  कुल 22.98% थे। यह अपेक्षाकृत छोटा राज्य भारत के पश्चिमी तट पर, महाराष्ट्र और कर्नाटक की सीमाओं के बीच स्थित है, और भारतीय धरती पर एक पूर्व पुर्तगाली एन्क्लेव के रूप में दुनिया के लिए बेहतर जाना जाता है। इस प्रकार, पर्यटन गोवा की अर्थव्यवस्था की रीढ़ है।
मौसम
गोवा में पर्यटकों की भीड़ सबसे अधिक गर्मियों के महीनें में होती है। जब यह भीड़ समाप्त हो जाती है तब यहां शुरू होता है ऐसे सैलानियों के आने का सिलसिला जो यहां मानसून का लुत्‍फ उठाना चाहते हैं। यह पर्यटक गोवा में मानसून की बौछारों के बीच मस्त माहौल का आनंद बटोरने का साहस करते हैं। वैसे गोवा भी मानसून प्रेमी सैलानियों का स्वागत बांहें पसारे करता है। इसका उदाहरण है वहां के होटलों और टूर ऑपरटरों द्वारा दिया जाने वाला डिस्कांउट। जब मानसून सीजन में भूस्खलन के डर से पहाड़ी स्थलों पर पर्यटकों की आवाजाही बंद सी हो जाती है तो ज्‍यादातर पर्यटक गोवा जैसे स्‍थानों का रुख करते है।
सागर तटों की बहार
गोवा के मनभावन बीच की लंबी कतार में पणजी से 16 किलोमीटर दूर कलंगुट बीच, उसके पास बागा बीच, पणजी बीच के निकट मीरामार बीच, जुआरी नदी के मुहाने पर दोनापाउला बीच स्थित है। वहीं इसकी दूसरी दिशा में कोलवा बीच ऐसे ही सागरतटों में से है जहां मानसून के वक्त पर्यटक जरूर आना चाहेंगे। यही नहीं, अगर मौसम साथ दे तो बागाटोर बीच, अंजुना बीच, सिंकेरियन बीच, पालोलेम बीच जैसे अन्य सुंदर सागर तट भी देखे जा सकते हैं।
गोवा के समुद्री तट इसकी तटरेखा के लगभग 125 किलोमीटर (78 मील) को कवर करते हैं। इन समुद्र तटों को उत्तरी और दक्षिणी गोवा में बांटा गया है।
परनेम
क्वेरिम (बीच) समुद्री तट, कालाचा (बीच) समुद्री तट, अरम्बोल (बीच) समुद्री तट, मंड्रेम (बीच) समुद्री तट, अश्वम (बीच) समुद्री तट, मोरजिम (बीच) समुद्री तट
बारदेज़
चापोरा (बीच) समुद्री तट, वागाटोर (बीच) समुद्री तट, ओजरान (बीच) समुद्री तट, अंजुना (बीच) समुद्री तट, बागा (बीच) समुद्री तट, कलंगुट (बीच) समुद्री तट, कैंडोलिम (बीच) समुद्री तट, सिंक्वेरिम (बीच) समुद्री तट, कोको (बीच) समुद्री तट, केगडोले (बीच) समुद्री तट
तिस्वाड़ी
मीरामार (बीच) समुद्री तट, कारंजालेम (बीच) समुद्री तट, डोना पाउला (बीच) समुद्री तट, वैगुइनिम (बीच) समुद्री तट, बम्बोलिम (बीच) समुद्री तट, सिरिदाओ (बीच) समुद्री तट
मोरमुगाओ
बोगमालो बीच, बैना बीच, हंसा बीच, हॉलेंट बीच, कैन्सौलिम बीच, वेलसाओ बीच
साष्टी
एरोसिम बीच, उटोर्डा बीच, माजोर्डा बीच, बेतालबातिम बीच, कोलवा बीच, सेरनाबतिम बीच, बेनौलिम बीच, वरका बीच, कैवेलोसिम बीच, मोबोर बीच, बैतूल बीच
केपेम
कनैगुइनिम बीच
कानाकोना
काबो डी रामा बीच, काकोलेम बीच, धारवलेम बीच, कोला बीच, अगोंडा बीच, पालोलेम बीच, पटनाम बीच, राजबाग बीच, तलपोना बीच, गलगीबाग बीच, पोलेम बीच
समुद्री विमान सेवा
गोवा सरकार ने 23 मई 2015 को मंडोवी नदी पर एक समुद्री विमान का परीक्षण किया। परीक्षण विमान ने डाबोलिम हवाई अड्डे से उड़ान भरी और सफलतापूर्वक मंडोवी नदी में उतरा। सीप्लेन सेवा 2015 के बाद से मानसून के बाद शुरू हुई थी।
वन्यजीवन
बोंडला वन्यजीव अभयारण्य, भगवान महावीर अभयारण्य और मोलेम राष्ट्रीय उद्यान, कोतीगाव वन्य अभयारण्य, महादेई वन्यजीव अभयारण्य और नेत्रावली वन्यजीव अभयारण्य गोवा की समृद्ध जैव-विविधता को आश्रय देते हैं। गोवा के जंगलों में लोमड़ियां, जंगली सूअर और प्रवासी पक्षी भी पाए जाते हैं। एविफौना में किंगफिशर, मैना और तोते शामिल हैं। प्रसिद्ध दूधसागर जलप्रपात, भारत का पाँचवाँ सबसे ऊँचा 310 मीटर ऊँचा, गोवा-कर्नाटक सीमा पर भगवान महावीर अभयारण्य के अंदर स्थित है।
प्रसिद्ध सलीम अली पक्षी अभयारण्य चोराव द्वीप पर स्थित है। लुप्तप्राय ओलिव रिडले समुद्री कछुआ उत्तरी गोवा के पेरनेम में मोरजिम बीच और दक्षिणी गोवा के कानाकोना में गलगीबागा बीच पर पाया जा सकता है। कछुओं को भारतीय वन्यजीव अधिनियम की अनुसूची I में सूचीबद्ध किया गया है। मोरजिम बीच सितंबर के अंत से अप्रैल की शुरुआत तक कई प्रवासी पक्षियों की मेजबानी भी कर रहा है। मोरजिम के टेम्बवाड़ा में तट के आसपास का क्षेत्र भी पक्षियों की विभिन्न प्रजातियों में प्रचुर मात्रा में है। क्षेत्र में कई अंतरराष्ट्रीय बर्ड वाचिंग टूर आयोजित किए जाते हैं।
नैसर्गिकस सौन्दर्य
जब आप चर्च और मंदिर देखने निकलें तो आपका सामना भव्य लैंडस्केप्स से भी होगा। जब भी आकाश साफ हो या हल्की बौछारों का मौसम हो तो निकल जाइए। पूरे रास्ते भीगा नैसर्गिक सौंदर्य आपको अनोखा सुकून प्रदान करेगा। काली सड़कों के आसपास लाल मिट्टी के मैदान या टीले, यहां वहां दिखते नारियल के ऊंचे दरख्त या धान के खेत प्राकृतिक दृश्यों में मोहक रंग भर देते हैं। आसपास फैली हरियाली में हरे रंग के हल्की गहरी अनेक रोड नजर आती है। गोवा की सड़कों पर लॉन्ग ड्राइव का आनन्द भी लिया जा सकता है। रास्ते में लगे बड़े-बड़े होर्डिग्स भी इन लम्बे रास्तों की शोभा बढ़ाते हैं। मडगांव से 60 कि.मी. दूर दूधसागर फॉल्स भी मानसून में अपने चरम पर होता है। लॉन्ग ड्राइव के शौकीन यहां अवश्य जा पहुंचते हैं। करीब 450 वर्ष के पुर्तगाली उपनिवेश काल में यहां अनेक भव्य चर्च बनाए गए थे, जिनके कारण आज गोवा को भारत का रोम भी कहा जाता है।
मांडवी नदी
पणजी गोवा की राजधानी है। यहां के आधुनिक बाजार भी पर्यटकों को आकर्षित करते हैं। मांडवी नदी के तट पर बसे इस शहर में शाम के समय सैलानी रिवर क्रूज का आनन्द लेने पहुंचते हैं। मांडवी पर तैरते क्रूज पर संगीत एवं नृत्य के कार्यक्रम में गोवा की संस्कृति की एक झलक देखने को मिलती है। नदी के दूसरे तट पर मछुआरों की रंगबिरंगी मोटर बोट कतार में खड़ी एक अलग दृश्य बनाती है। पणजी के आसपास और ओल्ड गोवा के लैटिन शैली के पुराने घर भी, आज पर्यटकों के आकर्षण का केंद्र बन गए हैं।
टप्पल
टप्पल (Tappal) भारत के उत्तर प्रदेश राज्य के अलीगढ़ ज़िले में स्थित एक नगर है।
विवरण
टप्पल अलीगढ़ ज़िले की खैर तहसील का एक नगर है। यह यमुना एक्सप्रेस मार्ग के किनारे स्थित है।
मनियाँ गाँव, किरौली (आगरा)
मनियाँ किरौली, आगरा, उत्तर प्रदेश स्थित एक गाँव है।
पदार्थ तरंग
पदार्थ-तरंग तरंग-कण द्वैत्य का एक उदाहरण होने के नाते प्रमात्रा यान्त्रिकी का एक केन्द्रीय भाग हैं। सभी पदार्थ तरंग जैसा व्यवहार प्रदर्शित करते हैं। उदाहरणार्थ, इलेक्ट्रॉन पुंज को प्रकाशपुंज या जलतरंगों की तरह ही विवर्तित किया जा सकता है। यद्यपि, अधिकांश स्थितियों में, दैनन्दिन गतिविधियों पर व्यावहारिक प्रभाव डालने हेतु तरंगदैर्घ्य अतिक्षुद्र होता है।
तेनाली
तेनाली भारत के आंध्र प्रदेश प्रान्त का एक शहर है।
पदार्थ तरंग
1924 में फ्रांसीसी भौतिकविद् लुई द ब्रॉय ने पदार्थ की तरंग की तरह व्यवहार करने वाली अवधारणा को प्रस्तावित की थी।
जहाँ m कण का द्रव्यमान, v उसका वेग और h प्लांक स्थिरांक है। द ब्रॉय के इन विचारों की पुष्टि प्रयोगों द्वारा तब हुई, जब यह देखा गया कि इलेक्ट्रॉन पुंज का विवर्तन होता है, जो तरंगों का लक्षण है। इस सिद्धान्त के आधार पर इलेक्ट्रॉन सूक्ष्मदर्शी की रचना की गई, जो इलेक्ट्रॉनों के तरंग जैसे व्यवहार पर उसी प्रकार आधारित है, जिस प्रकार साधारण सूक्ष्मदर्शी की रचना प्रकाश की तरंग प्रकृति पर आधारित है। आधुनिक वैज्ञानिक शोध कार्यों में इलेक्ट्रॉन सूक्ष्मदर्शी एक महत्त्वपूर्ण उपकरण है, क्योंकि इससे किसी अतिसूक्ष्म वस्तु को 1.5 करोड़ गुणा बड़ा करके देखा जा सकता है।
यह ध्यान देने योग्य है कि द ब्रॉय के अनुसार प्रत्येक गतिशील वस्तु में तरंग के लक्षण होते हैं। साधारण वस्त्वों का अधिक द्रव्यमान होने के कारण उनसे सम्बन्धित तरंगदैर्घ्य इतनी कम होती है कि उनके तरंग जैसे गुण ज्ञात नहीं हो पाता, परन्तु इलेक्ट्रॉनों और अन्य अवपारमाण्विक कणों, जिनका द्रव्यमान बहुत कम होता है, से सम्बन्धित तरंग दैर्घ्यों को प्रयोगों द्वारा पहचाना जाता है।
कैद (1975 फ़िल्म)
कैद 1975 में बनी हिन्दी भाषा की फिल्म है।
शाजापाली धरमजयगढ मण्डल
शाजापाली धरमजयगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
मलाइका गोयल
मलाइका गोयल भारत की एक खिलाड़ी हैं। इन्होंने ग्लासगो में हुए 2014 राष्ट्रमण्डल खेलों में शूटिंग की 10 मीटर एयर पिस्टल स्पर्धा में 197.1 के स्कोर के साथ रजत पदक प्राप्त किया। मलाइका गोयल मात्र 16 साल की हैं। उन्होंने 2012 में राष्ट्रीय प्रतियोगिता में सीनियर वर्ग में भी रजत पदक जीता था।
वे पंजाब के लुधियाना शहर से हैं। मलाइका के पिता पंजाब पुलिस में एसपी (विजिलेंस) हैं।
गुरुद्वारा बंगला साहिब
गुरुद्वारा बंगला साहिब दिल्ली के सबसे महत्वपूर्ण गुरुद्वारों में से एक है। यह अपने स्वर्ण मंडित गुम्बद शिखर से एकदम ही पहचान में आ जाता है। यह नई दिल्ली के बाबा खड़गसिंह मार्ग पर गोल मार्किट, नई दिल्ली के निकट स्थित है।
इतिहास
गुरुद्वारा बंगला साहिब मूल रूप से सत्रहवीं सदी में एक भारतीय शासक राजा जय सिंह से संबंधित बंगला था, और जयिसंह पुरा पैलेस के रूप में जाना जाता था।
सद्धर्मपुण्डरीक सूत्र
सद्धर्मपुण्डरीक सूत्र (=सत् + धर्म +पुण्डरीक सूत्र) बौद्ध धर्म के महायान सम्प्रदाय के सबसे प्रसिद्ध एवं महत्वपूर्ण सूत्र ग्रन्थों में से एक है। तिअन्तै, तेन्दै, चेओन्तै और निचिरेन बौद्ध सम्प्रदाय इसी ग्रन्थ पर आधारित हैं।
पूर्वी एशियाई देशों के अनेकों बौद्ध प्राचीन काल से सद्धर्मपुण्डरीकसूत्र को 'बुद्ध के अन्तिम उपदेश' और 'निर्वाण के लिए पूर्ण एवं पर्याप्त' मानते हैं।
विस्कोस
विस्कोस, एक श्यान कार्बनिक तरल है, जिसका प्रयोग रेयान और सेलोफेन आदि को बनाने में किया जाता है। विस्कोस को अक्सर रेयान का पर्याय माना जाता है जो, एक मुलायम तंतु है और सामान्यतः कमीजें, शॉर्ट्स, कोट, जैकेट, जैसे बाहरी वस्त्र बनाने में प्रयुक्त होता है।
उत्पादन
सबसे पहले लकड़ी की घुलनशील लुगदी को कास्टिक सोडा में घोला जाता है और, एक निर्धारित समय के बाद इसे पुन: मथ कर पकने (लम्बे समय के लिए यूँ ही छोड़ देना) के लिए छोड़ दिया जाता है। पकाने की प्रक्रिया से विस्कोस की श्यानता बढ़ती है। इसे जितना अधिक पकाया जायेगा उतना ही इसकी श्यानता में भी वृद्धि होगी। इसके बाद पकी हुई लुगदी का उपचार कार्बन डाइसल्फ़ाइड के साथ किया जाता है जिसके फलस्वरूप, पीले रंग का सेलूलोज़ ज़ैंथेट (cellulose xanthate) बनता है। इसे फिर से एक कम सान्द्रता वाले कास्टिक सोडा विलयन में घोला जाता है। यह विस्कोस निर्माण का प्रारंभिक चरण है। इस प्रक्रिया के दौरान धागे में चमक लाने के लिए क्षारीय सेलूलोज़ में एसीटेट डोप मिलाई जाती है।
श्रीकाकुलम
श्रीकाकुलम (Srikakulam) भारत के आन्ध्र प्रदेश राज्य के श्रीकाकुलम ज़िले में स्थित एक नगर है। यह उस ज़िले का मुख्यालय भी है।
विवरण
श्रीकाकुलम प्रान्त के उत्तरी-पूर्वी भाग में स्थित है। इसी कस्बे के नाम से 'श्रीकाकुलम विधान सभा चुनाव क्षेत्र' तथा 'श्रीकाकुलम संसदीय चुनाव क्षेत्र' भी है। इसे पहले 'गुलशनाबाद' कहते थे। अंग्रेजी राज के समय में इसका नाम 'चिकाकोल' (Chicacole) रखा गया। स्वतन्त्रता के बाद इसका नाम पुन: श्रीकाकुलम पड़ा। इसी नाम का एक और स्थान भी आंध्र-प्रदेश में ही स्थित है। 'श्रीकाकुलम' नाम का जिला व कस्बा आंध्रप्रदेश के उत्तरी-पूर्वी कोने में स्थित है। श्रीकाकुलम नाम का एक गाँव भी है जो कृष्णा नदी के किनारे कृष्णा जिले के घंटशाला में है। इस गाँव में 'आंध्र महाविष्णु मन्दिर' स्थित है। श्रीकाकुलम दक्षिण-पूर्व भारत के आंध्र प्रदेश राज्य में नागवलि नदी के तट पर स्थित एक नगर है।
श्रीकाकुलम को गुलशनाबाद और चिकाकोल के नाम से भी जाना जाता था। श्रीकाकुलम कभी उत्तरी सरकार नामक मुस्लिम क्षेत्र की राजधानी हुआ करता था। ऐतिहासिक महत्त्व की वस्तुओं में 1641 में निर्मित मस्जिद है। श्रीकाकुलम नगर मे आंध्र विश्वविद्यालय से संबद्ध कई प्रशासनिक महाविद्यालय हैं।
ब्लैक फ्राइडे (फ़िल्म एल्बम)
ब्लैक फ्राइडे २००७ की इसी नाम की फ़िल्म की संगीत तथा स्कोर एल्बम है। एल्बम में संगीत इंडियन ओशॅन बैंड द्वारा दिया गया है, और यह उनका पहला फिल्म साउंडट्रैक है। इसमें कुल नौ गीत हैं, जिनमें से तीन में बोल हैं, और शेष छह इंस्ट्रुमेंटल हैं। ब्लैक फ्राइडे ३ मई २००५ को टाइम्स म्यूजिक द्वारा रिलीज़ की गयी थी।
निर्माण
फिल्म के डायरेक्टर, अनुराग कश्यप, अरिंदम मित्र के साथ इंडियन ओशॅन से मिलने दिल्ली आये, जहाँ उन्होंने इंडियन ओशॅन को अपनी आगामी फिल्म, ब्लैक फ्राइडे में "गैर-फ़िल्मी" संगीत देने के लिए कहा। इसके अतिरिक्त कश्यप ने बैंड को संगीत में एक्सपेरिमेंट करने के लिए खुली छूट दी। इंडियन ओशॅन को ही अपनी फिल्म का संगीत बनाने के लिए कहने के लिए कश्यप ने निम्न कारण दिया: मैं किसी ऐसे संगीतकार के साथ काम करना चाहता था, जो मुम्बइया संगीत के शोर से दूर हो, जिसकी धुनें पहले न सुनी गयी हों, और उनमें एक हद तक सनक भी हो। अगर मुंबई में थोड़ा अलग संगीत बनाया जाए, तो लोग उसकी तुलना ए आर रहमान के संगीत से करने लगते हैं। मैं इससे भी दूर रहना चाहता था।
बैंड ने एल्बम के लिए चार मूल धुन बनाए, लेकिन उनमें से केवल तीन को ही अंतिम एल्बम में रखा गया। कश्यप ने कुछ गीतों को सुना, और एल्बम में "बन्दे" उन्हें विशेषकर पसंद आया था। बाद में पीयूष मिश्रा ने "गीत का अनुभव" पाने के बाद इसके बोलों को लिखा। इस गीत के अलावा मिश्रा ने २ अन्य गीत, "बादशाह इन जेल" और "भ्रम बाप के" भी लिखे। ब्लैक फ्राइडे को २००३-०४ में तीन महीनों में रिकॉर्ड किया गया था, और के जे सिंह, जो इंडियन ओशॅन के साथ कन्दीसा में काम कर चुके थे, इस एल्बम के ध्वनि इंजीनियर और सह-निर्माता थे। एल्बम के इंस्ट्रुमेंटल गीतों में ब्रास वाद्ययंत्रों का, काष्ठ वाद्यों का और डिजिटल ध्वनियों का व्यापक उपयोग है; और इसके अतिरिक्त उपयुक्त ध्वनियों के लिए बैंड ने पहली बार सैक्सोफोन, क्लैरिनेट और इलेक्ट्रिक गिटार का भी उपयोग किया है।
परिणाम
ब्लैक फ्राइडे इंडियन ओशॅन की सबसे सफल एल्बम है, और गीत "बन्दे" तत्काल हिट होकर फिल्म चार्ट पर नंबर २ तक पहुंचने में सफल रहा। इस गीत की म्यूजिक वीडियो, जिसे बिरसा दासगुप्ता ने बनाया था, भी काफी लोकप्रिय हुई।  इन गीतों को समीक्षकों द्वारा "हॉण्टिंग" और "गूज़बम्प इंड्यूसिंग" कहा गया।
प्लैनेट बॉलीवुड द्वारा इसे ९०/१० की रेटिंग दी गयी थी, और इंडियाएफएम ने ३.५/५ की रेटिंग दी। बिज़नेस स्टैन्डर्ड ने अपने समीक्षा में इसे "इस समय की सबसे अच्छी एल्बमों में से एक।" लिखा, और द हिन्दू ने लिखा कि इसे "अवश्य खरीदना चाहिए।"
महीप सिंह
डॉ महीप सिंह (15 अगस्त, 1930 - 24 नवम्बर, 2015) हिन्दी के प्रसिद्ध लेखक, स्तम्भकार और पत्रकार थे। उन्हें २००९ का भारत भारती सम्मान प्रदान किया गया था। वह विभिन्न पत्र-पत्रिकाओं में राष्ट्रीय मसलों पर लेख भी लिखते थे। उन्होंने करीब 125 कहानियां और कई उपन्यास भी लिखे थे। वे दिल्ली विश्वविद्यालय में हिन्दी के प्राध्यापक रहे। उन्हें ६० के दशक में हिन्दी साहित्य जगत में संचेतन कहानी के आन्दोलन की शुरुआत करने के लिए जाना जाता है।
जीवन परिचय
महीपसिंह का जन्म उत्तर प्रदेश के उन्नाव जिले एक गांव में 15 अगस्त, 1930 को हुआ था। उनके पिता कुछ वर्ष पहले ही सराय आलमगीर (जिला गुजरान, पश्चिमी पाकिस्तान) से आकर उन्नाव में बस गए थे। उन्होने डी.ए.वी. कॉलेज, कानपुर से एम.ए। हिन्दी और आगरा विश्वविद्यालय से पी॰एच॰डी॰ की। खालसा कॉलेज, मुम्बई एवं खालसा कॉलेज, दिल्ली में अध्यापन सहित कन्साई विश्वविद्यालय, हीराकाता (जापान) में विजिटिंग प्रोफेसर रहे। शिक्षा मंत्रालय, हिन्दी संस्थान, हिन्दी व पंजाबी अकादमी, भाषा विभाग (पंजाब) सहित कई संस्थाओं से सम्मानित। 'पत्रिका' (दूरदर्शन) का अनेक वर्ष संयोजन। धारावाहिक 'लोक-लोक की बात' और 'रिश्ते' प्रसारित। कई देशों की साहित्यिक यात्राएं। पत्रिका 'संचेतना' का संपादन।
कहानी-संग्रह
'सुबह के फूल', 'उजाले के उल्लू', 'एक लड़की शोभा', 'घिराव', 'कुछ और कितना', 'कितने संबंध' 'धूप की उंगलियों के निशान', 'चर्चित कहानियां', 'मेरी प्रिय कहानियां', 'इक्यावन कहानियां' आदि।
उपन्यास
'यह भी नहीं', 'अभी शेष है', 'बीच की धूप', 'धूप ढ़लने के बाद' ।
निबन्ध
‘कुछ सोचा : कुछ समझा’ (निबंध संग्रह), ‘गुरु गोबिंद सिंह और उनकी हिंदी कविता’, ‘आदिग्रंथ में संगृहीत संत कवि’, ‘सिख विचारधारा : गुरु नानक से गुरु ग्रंथ साहिब तक’ (शोधग्रंथ), ‘गुरु गोबिंद सिंह : जीवनी और आदर्श’, ‘गुरु तेगबहादुर : जीवन और आदर्श’, ‘स्वामी विवेकानन्द’ (जीवनी), ‘न इस तरफ’, ‘गुरु नानक जीवन प्रसंग’, ‘एक थी संदूकची’ (बाल सहित्य), ‘सचेतन कहानी : रचना और विचार’, ‘गुरु नानक और उनका काव्य', 'कविता की भूमिका', ‘लेखक और अभिव्यक्‍ति की स्वाधीनता’, ‘हिंदी उपन्यास : समकालीन परिदृश्य’, ‘साहित्य और दलित चेतना’, ‘जापान : साहित्य की झलक’, ‘आधुनिक उर्दू साहित्य।
सम्पादन
चार दशकों से ‘संचेतना’ का संपादन, विष्णु प्रभाकर : व्यक्‍तित्व और साहित्य’ (संपादित)
भारत विकास परिषद
भारत विकास परिषद एक सेवा एवं संस्कार-उन्मुख अराजनैतिक, सामाजिक-सांस्कृतिक स्वयंसेवी संस्था है जो स्वामी विवेकानंद जी के आदर्शो को अपनाते हुए मानव-जीवन के सभी क्षेत्रों (संस्कृति, समाज, शिक्षा, नीति, अध्यात्म, राष्ट्रप्रेम आदि) में भारत के सर्वांगीण विकास के लिये समर्पित है। इसका लक्ष्यवाक्य है - "स्वस्थ, समर्थ, संस्कृत भारत"।
स्थापना
स्वामी विवेकानन्द के जन्मशताब्दी के अवसर पर १२ जनवरी सन् १९६३ कों भारत के प्रमुख उद्योगपतियों एवं समाज-सुधारकों जैसे- लाला हंसराज, डॉ सूरज प्रकाश आदि द्वारा "नागरिक समिति" (Citizens Council) की स्थापना की गयी थी ताकि चीनी आक्रमण का प्रतिकार किया जा सके। बाद में इसी का नाम "भारत विकास परिषद" (BVP) रखा गया। १० जुलाई सन् १९६३ को सोसायटीज पंजीकरण अधिनियम, १८६० के अन्तर्गत इसका पंजीकरण हुआ। इस प्रकार यह परिषद स्वामी विवेकानन्द के आदर्शों एवं शिक्षाओं पर चलती है।
कार्य
अपने संपर्क योजना के द्वारा संस्कृति सप्ताह, स्थापना दिवस और प्रतिभा सम्मान, सेमिनार जैसी कार्यक्रम का आयोजन समय-समय पर करती है।
फरासत अली मुगल
फ्रासत अली मुगल (जन्म 31 जुलाई 1949) केन्या के एक क्रिकेट खिलाड़ी थे, जो पूर्वी अफ्रीकी क्रिकेट टीम के लिए खेलते थे। उन्होंने न्यूजीलैंड के खिलाफ पूर्वी अफ्रीका के शुरुआती एक दिवसीय अंतर्राष्ट्रीय मैच में, 1975 विश्व कप के अपने पहले मैच में खेला था। उस मैच में, उन्होंने 45 का स्कोर बनाया, जो पूर्वी अफ्रीकी क्रिकेट टीम के किसी भी खिलाड़ी द्वारा बनाया गया सबसे ज्यादा था। उन्होंने अपने मध्यम तेज गेंदबाजों के साथ कभी विकेट नहीं लिया। वह टीम के जाने-माने खिलाड़ियों में से एक हैं और वर्तमान में ग्रेट ब्रिटेन, लंदन में रहते हैं, जहाँ वे एक युवा टीम का भी प्रशिक्षण ले रहे हैं।
फरासत अली पहले ऐसे खिलाड़ी थे जिन्होंने बल्लेबाजी के साथ-साथ एक ही एकदिवसीय मैच में भी गेंदबाजी की थी, जब उन्होंने 1975 में ईस्ट अफ्रीका के लिए आईसीसी क्रिकेट विश्व कप में किया था।
आमपोखरा, रामनगर तहसील
आमपोखरा, रामनगर तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
लीचेस
लीचेस एक गैर-लाभकारी संगठन द्वारा चलाया जाने वाला एक मुफ्त और ओपन-सोर्स इंटरनेट शतरंज सर्वर है। साइट के यूज़र ऑनलाइन शतरंज बिना खाते के खेल सकते है। यूज़र रेटिंग वाले खेल खेलने के लिए एक खाता रजिस्टर कर सकते है। लीचेस विज्ञापन से आज़ाद है और सभी सुविधाएं मुफ्त में देता है क्योंकि साइट संरक्षकों के दान पर चलता है।  सुविधाओं में शतरंज पहेलियां, कंप्यूटर विश्लेषण, टूर्नामेंट, और शतरंज प्रकार शामिल है।
टकसाल, हिमाचल प्रदेश
टकसाल, भारत के राज्य हिमाचल प्रदेश में सोलन जिले की कसौली तहसील में स्थित एक गाँव है। यह जिला मुख्यालय कसौली से 41 किमी की दूरी स्थित है। कसौली टकसाल गांव का उप-जिला मुख्यालय है। 2009 के आंकड़ों के अनुसार, टकसाल एक ग्राम पंचायत भी है। टकसाल में यूनेस्को विश्व धरोहर स्थल, कालका शिमला रेलवे का एक रेलवे स्टेशन भी है।
गाँव का कुल भौगोलिक क्षेत्रफल 58.37 हेक्टेयर है, जबकि यहाँ की कुल आबादी 3,172 लोगों की है। टकसाल गांव में करीब 1,011 घर हैं। 2019 के आंकड़ों के अनुसार, टकसाल गांव कसौली विधानसभा और शिमला संसदीय क्षेत्र के अंतर्गत आता है। परवाणू, टकसाल का निकटतम शहर है। 2011 की जनगणना की जानकारी के अनुसार टकसाल गाँव का स्थान कोड या गाँव कोड 021542 है।
सन्दर्भ
Taksal
फ़तेहगढ़
फ़तेहगढ़ (Fatehgarh) भारत के उत्तर प्रदेश राज्य के फ़र्रूख़ाबाद ज़िले में स्थित एक नगर है। यह उस ज़िले का मुख्यालय भी है। यहाँ एक प्रसिद्ध छावनी है जिस कारणवश इसे कभी-कभी फ़तेहगढ़ छावनी भी कहा जाता है। शहर गंगा नदी के दक्षिणी तट पर बसा हुआ है। उद्योग बहुत कम है लेकिन एशिया का सबसे बड़ी आलू की मंडी यहीं मानी जाती है।
एरिह वॉरशेल
एरिह वॉरशेल (Arieh Warshel) (जन्म नवम्बर 20, 1940) एक इज़रायली-अमेरिकी दक्षिणी कैलिफोर्निया विश्वविद्यालय में रसायन विज्ञान और जैव रसायन के प्रतिष्ठित प्रोफेसर हैं। मार्टिन कारप्लस और माइकल लेविट के साथ उन्होंने "जटिल रासायनिक प्रणालियों के लिए बहुस्तरीय मॉडल का विकास के लिए" 2013 का रसायन शास्त्र में नोबेल पुरस्कार प्राप्त किया।
नीलेश जलमकर
नीलेश जलमकर (जन्म 6 जुलाई 1977) एक भारतीय अभिनेता, फिल्म निर्देशक और मराठी फिल्मों के निर्माता हैं। उन्होंने भारतीय सिनेमा में काम किया है और कभी-कभी 'आसूद' जैसी प्रसिद्ध फिल्मों में अभिनय किया है। उन्होंने अपने निर्देशन करियर की शुरुआत अभूतपूर्व देबू (2010 फ़िल्म)|देबू (2010 फ़िल्म) से की और तब से 9 वर्षों की अवधि में बॉक्स ऑफिस पर कई हिट फ़िल्में दीं। जालमकर की फिल्में उनकी तकनीकी बारीकियों और फंतासी अवधारणाओं के लिए जानी जाती हैं और वह उन कुछ भारतीय फिल्म निर्माताओं में से एक हैं जिन्होंने फंतासी शैली में सफल फिल्में बनाई हैं।
कैरियर
जालमकर ने गाडगे महाराज के जीवन पर एक बायोपिक डेबू से मराठी फिल्मों में अपने करियर की शुरुआत की थी और महानायक वसंत तू वसंतराव नाइक के जीवन पर एक बायोपिक है उन्होंने अनु मलिक और सोनू निगम जैसे प्रमुख नामों के साथ निर्देशक और गीतकार के रूप में काम किया है। उनका सबसे उल्लेखनीय काम मल्टी-स्टारर नागपुर अधिवेशन मकरंद अनासपुरे के साथ, मोहन जोशी और चेतन दलवी। महाराष्ट्र सरकार द्वारा वित्त पोषित उनकी फिल्म सत्यशोधक ज्योतिबा फुले और सावित्रीबाई फुले पर एक बायोपिक थी। उनका वर्तमान कार्य आसूद' 8 फरवरी 2019 को रिलीज हो चुकी है।
निजी जीवन
नीलेश जालमकर शिवाजी कॉलेज, अमरावती से एमए और नबीरा कॉलेज, नागपुर से बीएड हैं। वह अपना अधिकांश समय एमपीएससी और यूपीएससी के छात्रों के लिए अंग्रेजी व्याकरण पढ़ाने में बिताते हैं। उनका बचपन से ही मूवी क्रिएटर बनने का सपना था। जब वे चौथी कक्षा में थे तब श्री जालमकर ने एक नाटक में प्रह्लाद के रूप में काम किया।
ब्लाइद ट्रॅगोपॅन
ब्लाइद ट्रॅगोपॅन (Blyth’s tragopan) या (grey-bellied tragopan) (Tragopan blythii) फ़ीज़ॅन्ट कुल का पक्षी है जो ट्रॅगोपैन प्रजाति का सबसे बड़ा पक्षी है।
पर्याय
इसे असम में हुरहुरिया या सान सुरई, नागा भाषा में आघा, आओघो, ग्नू, कूकी भाषा में चिङथो तथा तिब्बती में बॉप कहते हैं।
विचरण क्षेत्र
यह पक्षी भूटान से लेकर भारत के पूर्वोत्तर प्रांत अरुणाचल प्रदेश, नागालैंड, मिज़ोरम, मणिपुर से लेकर उत्तरीय म्यान्मार, दक्षिण-पूर्वी तिब्बत तथा पश्चिमोत्तर यूनान (चीन) में छोटी और छितरी हुयी आबादी में पाया जाता है। हाल के अन्वेषण से पता चला है कि यह भारत में दुर्लभ है हालांकि नागालैंड और अरुणाचल प्रदेश के कुछ स्थानों में यह स्थानीय रूप से आम पाया जाता है।
आबादी
इस पक्षी की आबादी का अनुमान २,५०० से ९,९९९ तक लगाया गया है और यह निरंतर घटती जा रही है।
राशेल मैकऐड्म्स
रेचल एन्नी मेक'एडम्स (Rachel Anne McAdams, जन्म १७ नवम्बर १९७८) एक कनेडियाई अभिनेत्री है। २००१ में यॉर्क यूनिवर्सिटी से चार वर्ष के थिएटर प्रोग्राम में उपाधी पुरी करने के बाद मेक'एडम्स शुरुआत में कनेडियाई टेलिविज़न व फ़िल्मों में कार्य किया जिनमे माई नेम इज़ तनिनो परफेक्ट पाई (जिसके लिए उन्हें जिनी पुरस्कार नामांकन प्राप्त हुआ) और स्लिंग्स एंड एरोज़ (जिसके लिए उन्हें जेमिनी पुरस्कार प्राप्त हुआ) शामिल है। उनकी पहली हॉलीवुड फ़िल्म २००२ में बनी हास्य फ़िल्म द हॉट चिक थी। मेक'एडम्स को ख्याती २००४ में बनी मिन गर्ल्स व द नोटबुक में मुख्य भूमिकाओं के कारण मिली। २००५ में वे हास्य रोमांस फ़िल्म वेडिंग क्रैशर्स, थ्रिलर फ़िल्म रेड आय और पारिवारिक ड्रामा फ़िल्म द फैमिली स्टोन में नज़र आई। उन्हें मिडिया द्वारा "अगली जुलीया रॉबर्ट्स" कहा गया और सर्वश्रेष्ठ उभरते सितारे का बाफ़्टा पुरस्कार नामांकन मिला।
मसूरी
इतिहास
मसूरी का इतिहास सन 1825 में कैप्टन यंग, एक साहसिक ब्रिटिश मिलिट्री अधिकारी और श्री.शोर, देहरादून के निवासी और अधीक्षक द्वारा वर्तमान मसूरी स्थल की खोज से आरम्भ होता है। तभी इस छुट्टी पर्यटन स्थल की नींव पड़ी, जिसके अभी तक भी कुछ ही विकल्प कहलाते हैं। 1827 में एक सैनिटोरियम बनवाया गया, लैंढ़ौर में, जो आज कैन्टोनमैन्ट बन चुका है।, कर्नल एवरेस्ट ने यहीं अपना घर बनाया 1832 में और 1901 तक यहां की जनसंख्या 6461 थी, जो कि ग्रीष्म ऋतु में 15000 तक पहुंच जाती थी। पहले मसूरी सड़क द्वारा सहारनपुर से गम्य था, 58 कि.मि.दूर। सन 1900 में इसकी गम्यता सरल हो गयी यहां रेल के आने से, जिससे सड़क मार्ग छोटा होकर केवल 21 कि॰मी॰ रह गया।}}. इसके नाम के बारे में प्रायः लोग यहां बहुतायत में उगने वाले एक पौधे ”’मंसूर”’ को इसके नाम का कारण बताते हैं, जो लोग, अभी भी इसे मन्सूरी कहते हैं। मसूरी नगरपालिका का गठन 1873 के अधिनियम पन्द्रह के तहत किया गया था। इससे पूर्व 1842-43 में प्रयोग के तौर पर नगरपालिका बनायी गयी थी किन्तु यह प्रयास असफल रहा।
जनसांख्यिकी
सन् 2011 की भारतीय जनसंख्यिकी के अनुसार, मसूरी की जनसंख्या 30118 थी। इस संख्या में 55.19% पुरुष और 44.81% स्त्रियाँ थीं। मसूरी का औसत साक्षरता 89.69% थी। यह राष्ट्रीय दर 78.82% से कहीं ऊंची थी। यहां की 8.88% जनता छः वर्ष के अंदर थी।
गम्यता
मसूरी दिल्ली और अन्य मुख्य नगरों से सड़क द्वारा अति सुगम है। इसे गंगोत्री, यमुनोत्री आदि उत्तर भारतीय तीर्थ स्थलों का प्रवेशद्वार कहा जाताहै। समीपतम रेलवे स्टेशन देहरादून है। यहां टैक्सियां और बसें नियमित उपलब्ध रहतीं हैं।
मसूरी भ्रमण का सर्वश्रेष्ठ समय मध्य मार्च से मध्य नवंबर का है, जिसमें वर्षाकाल जुलाई से सितंबर तक, परेशान कर सकता है,। इस काल में वर्षा तो होती ही है, इसके अलावा यहां कोई भी दूरवर्ती पर्वत दृश्यन हीं होते, बादलों के कारण।
संस्थान
मसूरी में ही लाल बहादुर शास्त्री राष्ट्रीय प्रशासन अकादमी भी स्थित है।, जो कि युवकों के लिये भारतीय प्रशासनिक सेवाओं हेतु एकमात्र प्रशिक्षण केन्द्र है। यह संस्थान गांधी चौक से 3 कि॰मी॰ दूर है। लाइब्रेरी क्षेत्र में भारत तिब्बत सीमा पुलिस का उत्तर क्षेत्रीय मुख्यालय भी स्थित है। यह आई.टी.बी.पी. का एक आदरणीय पूर्ण प्रशिक्षण केन्द्र है। यहां सीमा पुलिस के नव नियुक्त जवानों को प्रशिक्षण दिया जाता है, इससे पहले कि वे हमारी सीमाओं की रक्षा में जुट जायें।
ब्रिटिश साम्राज्य काल से ही यहां भिन्न विद्यालय बने हैं, जो कि तब ब्रिटिश सरकारी अधिकारियों को और अब सभी भारतीयों के लिये बच्चों की विद्या उपलब्ध कराते हैं। इनमें से कई अब भी वही मूल्य संरक्षित करे हुए हैं।
सेंट जॉर्ज विद्यालय, मसूरी (1853 में स्थापित) यहाँ के पुराने और प्रसिद्ध विद्यालयों में से एक है। यह पैट्रीशियन बंधुओं द्वारा सन 1893 से चलाया जा रहा है। 400 एकड़ में फ़ैला इसका कैम्पस मैनर हाउस के नाम से प्रचलित है। इसकी अल्युमनाई ने कई क्षेत्रों में योगदान दिया है। सेंट जॉर्ज स्कूल अपने स्थापत्य के लिये मसूरी भर में अद्वितीय है। अन्य विद्यालयों में वायनबर्ग ऐलन, गुरु नानक पंचम सेंटिनरी, मसूरी इंटरनैशनल, टिबेटन होम्स और वुडस्टॉक स्कूल हैं। वुडस्टॉक स्कूल एक ईसाई अन्तर्राष्ट्रीय सह-शिक्षा, आवासीय विद्यालय है, जो लैन्ढौर में स्थित है। इस विद्यालय का उद्गम 1850 में है, जब अंग्रेज़ महिलाओं के एक समूह को ब्रिटिश और अमेरिकी मिशनरियों द्वारा लड़कियों को प्रोटैस्टैंट शिक्षा प्रदान करने हेतु नियुक्त किया गया था। वुडस्टॉक स्कूल इस उपमहाद्वीप के प्रसिद्ध आवसीय विद्यालयों में से एक है। इस विद्यालय का कैम्पस 250 एकड़ (1 वर्ग कि॰मी॰) में फैला हुआ है। इसका कैम्पस भिन्न प्रकार के पादप जातियां मिलती हैं, जैसे ओक, चीड़ और र्होडोडैन्ड्रॉन के वृक्षों से भरा हुआ है। यह कैम्पस 350 मीटर की ऊम्चाई लेता है, जो कि इसके निम्नतम और अधिकतम ऊंचाई का फर्क है।
गुरु नानक फिफ्थ सेंटेनरी स्कूल, मसूरी (GNFCS) मसूरी का प्रसिद्ध विद्यालय है। इसकी स्थापना श्री गुरु नानक देव जी की स्मृति में उनकी 500वीं जन्म शती के अवसर पर नवंबर 1969 में की गयी थी।
मुख्य आकर्षण
मसूरी की दूसरी सबसे ऊॅंची चोटी पर रोप-वे द्वारा जाने का आनंद लें। यहां पैदल रास्ते से भी पहुंचा जा सकता है, यह रास्ता माल रोड पर कचहरी के निकट से जाता है और यहां पहुंचने में लगभग 20 मिनट का समय लगता है। रोप-वे की लंबाई केवल 400 मीटर है। सबसे ज्यादा इसकी सैर में जो रोमांच है, वह अविस्मरणीय है।
गन हिल से हिमालय पर्वत श्रृंखला अर्थात् बंदरपंच, श्रीकांता, पिठवाड़ा और गंगोत्री समूह आदि के सुंदर दृश्य देखे जा सकते हैं, साथ ही मसूरी और दून-घाटी का विहंगम दृश्य भी यहां से देखे जा सकते हैं। आजादी-पूर्व के वर्षों में इस पहाड़ी के ऊपर रखी तोप प्रतिदिन दोपहर को चलाई जाती थी ताकि लोग अपनी घड़ियां सैट कर लें, इसी कारण इस स्थान का नाम गन हिल पड़ा।
मसूरी का वर्तमान कंपनी गार्डन या म्युनिसिपल गार्डन आजादी से पहले तक बोटेनिकल गार्डन भी कहलाता था। कंपनी गार्डन के निर्माता विश्वविख्यात भूवैज्ञानिक डॉ॰ एच. फाकनार लोगी थे। सन्‌ 1842 के आस-पास उन्होंने इस क्षेत्र को सुंदर उद्यान में बदल दिया था। बाद में इसकी देखभाल कंपनी प्रशासन के देखरेख में होने लगा था। इसलिए इसे कंपनी गार्डन या म्युनिसिपल गार्डन कहा जाने लगा।
बौद्ध सभ्यता की गाथा कहता यह मंदिर निश्चय ही पर्यटकों का मन मोह लेता है। इस मंदिर के पीछे की तरफ कुछ ड्रम लगे हुए हैं। जिनके बारे में मान्यता है कि इन्हें घुमाने से मनोकामना पूरी होती है।
कुल 3 कि॰मी॰ लंबा यह रोड रिंक हॉल के समीप कुलरी बाजार से आरंभ होता है और लाइब्रेरी बाजार पर जाकर समाप्त होता है। इस सड़क पर पैदल चलना या घुड़सवारी करना अच्छा लगता है। हिमालय में सूर्यास्त का दृश्य यहां से सुंदर दिखाई पड़ता है। मसूरी पब्लिक स्कूल से कैमल रॉक जीते जागते ऊंट जैसी लगती है।
यह फाल मसूरी-झड़ीपानी रोड पर मसूरी से 8.5 कि॰मी॰ दूर स्थित है। पर्यटक झड़ी- पानी तक 7 कि॰मी॰ की दूरी बस या कार द्वारा तय करके यहां से पैदल 1.5 कि॰मी॰ दूरी पर झरने तक पहुंच सकते हैं।
यह फाल मसूरी-देहरादून रोड पर मसूरी से 7 कि॰मी॰ दूर स्थित है। पर्यटक बस या कार द्वारा यहां पहुंचकर आगे की 3 कि॰मी॰ दूरी पैदल तय करके झरने तक पहुंच सकते हैं। स्नान और पिकनिक के लिए यह अच्छी जगह है।
यमुनोत्री रोड पर मसूरी से 15 कि॰मी॰ दूर 4500 फुट की ऊंचाई पर यह इस सुंदर घाटी में स्थित सबसे बड़ा और सबसे खूबसूरत झरना है, जो चारों ओर से ऊंचे पहाड़ों से घिरा है। झरने की तलहटी में स्नान तरोताजा कर देता है और बच्चों के साथ-साथ बड़े भी इसका आनंद उठाते हैं। मसूरी-यमुनोत्री मार्ग पर नगर से लगभग 15 किलोमीटर दूर स्थित यह झरना पांच अलग-अलग धाराओं में बहता है, जो पर्यटकों के लिए खासा आकर्षण का केंद्र बना रहता है। यह स्थल समुद्रतल से लगभग 4500 फुट की ऊंचाई पर है। इसके चारों ओर पर्वत श्रृंखलाएं दिखाई देती हैं। अंगरेज अपनी चाय दावत अकसर यहीं पर किया करते थे, इसीलिए तो इस झरने का नाम कैंपटी (कैंप+टी) फाल है। यमुनोत्री के रास्ते में 1370 मीटर की ऊंचाई पर कैम्प्टी जलप्रपात स्थित है। मसूरी से इसकी दूरी 15 किलोमीटर है। यह मसूरी घाटी का सबसे सुंदर जलप्रपात है। ऊंचे-ऊंचे पर्वतों से घिरे इस जलप्रपात के मनभावन नजारे लोगों का दिल जीत लेते हैं। यहां की शीतलता में नहाकर पर्यटकों का मन तरोताजा हो जाता है। खासतौर से गर्मी के मौसम में कैम्प्टी जलप्रपात में स्नान करने का अनुभव आप जिंदगी भर नहीं भुला पाएंगे। कैम्प्टी जलप्रपात के निकट कैम्प्टी झील है। लोग यहां पर अपने परिवार एवं मित्रों के साथ समय बिताने के लिए आते हैं। यहां उपलब्ध नौकायन और टॉय ट्रेन की सुविधा बच्चों को खासा लुभाती है। यही नहीं, यह स्थल पिकनिक मनाने के इच्छुक लोगों में बहुत ही लोकप्रिय है।
कार्ट मेकेंजी रोड पर स्थित यह प्राचीन मंदिर मसूरी से लगभग 6 कि॰मी॰ दूर है। वाहन ठीक मंदिर तक जा सकते हैं। यहां से मसूरी के साथ-साथ दून-घाटी का सुंदर दृश्य दिखाई देता है।
मसूरी-देहरादून रोड पर यह नया विकसित किया गया पिकनिक स्पॉट है, जो मसूरी से लगभग 6 कि॰मी॰ दूर है। यह एक आकर्षक स्थान है। यहां पैडल-बोट उपलब्ध रहती हैं। यहां से दून-घाटी और आसपास के गांवों का सुंदर दृश्य दिखाई देता है।
6 कि॰मी॰ की दूरी पर भारत के प्रथम सर्वेयर जनरल सर जॉर्ज एवरेस्ट की दि पार्क एस्टेट है, उनका आवास और कार्यालय यहीं था, यहां सड़क मार्ग से पहुंचा जा सकता है। विश्व की सबसे ऊंची चोटी माउंट एवरेस्ट का नाम इन्हीं के नाम पर रखा गया है।
मसूरी से 9 कि॰मी॰ पश्चिम में 2104 मी. की ऊंचाई पर ज्वालाजी मंदिर स्थित है। यह बेनोग हिल की चोटी पर बना है, जहां माता दुर्गा की पूजा होती है। मंदिर के चारों ओर घना जंगल है, जहां से हिमालय की चोटियों, दून घाटी और यमुना घाटी के सुंदर दृश्य दिखाई देते हैं।
यह बंगला 1838 में एक ब्रिटिश मेजर ने बनवाया था, जो मसूरी में बने पहले चार भवनों में से एक है। अब इस बंगले को होटल में बदला जा चुका है, क्लाउड्स एंड कहे जाने वाला यह होटल मसूरी हिल के एकदम पश्चिम में, लाइब्रेरी से 8 कि॰मी॰ दूर स्थित है। यह रिजार्ट घने जंगलों से घिरा है, जहां पेड़-पौधों की विविध किस्में हैं साथ ही यहां से हिमालय की हिमाच्छादित चोटियां और यमुना नदी को देखा जा सकता है। विदेशी पर्यटकों और हनीमून पर आने वाले दंपत्तियों के लिए यह सबसे उपयुक्त रिजार्ट है।
आसपास के उपनगरीय स्थल :
मसूरी से 27 कि॰मी॰ दूर चकराता-बारकोट रोड पर यह फिशिंग के लिए एक आदर्श स्थान है। फिशिंग के लिए परमिट लिया जा सकता है।
यह स्थान मसूरी-टिहरी रोड पर मसूरी से लगभग 33 कि॰मी॰ दूर और धनोल्टी से 8 कि॰मी॰ दूर स्थित है। पर्यटक बस या कार द्वारा कड्डु खल (देवास -थाली) तक जा सकते हैं, जहां से आगे 2 कि॰मी॰ पैदल चलकर यहां पहुंचा जा सकता है। यह मंदिर समुद्र तल से 10,000 फुट की ऊंचाई पर स्थित है, यहां से हिमालय का सुंदर दृश्य दिखाई देता है। यहां की यात्रा का अनुभव भूला नहीं जा सकता।
धनोल्टी से लगभग 31 कि॰मी॰ दूर है। यहां तक यात्रा बहुत शानदार है क्योंकि सड़क फलों के बागानों से होकर गुजरती है। सीजन के दौरान, पूरे मार्ग पर सेव बहुतायत में मिलते हैं। बसंत के मौसम में, फलों से लदे वृक्षों को कैमरे में कैद किया जा सकता है, क्योंकि अपने पूरे शबाब के समय इन्हें देखना आंखों को सुखद लगता है। पृष्ठभूमि में शानदार हिमालय दिखाई देता है।
कैम्पटी फाल से गुजरने पर मसूरी -यमुनोत्री रोड पर 75 कि॰मी॰ दूर है लाखा-मंडल। कुवा तक 71 कि॰मी॰ की सड़क यात्रा के बाद यमुना नदी को सड़क-पुल से पार करना पड़ता है। भारतीय पुरातत्व सर्वेक्षण द्वारा यहां पुरातत्व महत्व की सैंकड़ो मूर्तियां रखी गई हैं। कहा जाता है कि कौरवों ने यहां लाख का महल बनाया था और यहां पांडवों को जिंदा जलाने का षडयंत्र रचा था।
ट्रेकिंग :
नागटिब्बा से हिमालय की चोटियां का शानदार दृश्य दिखाई देता है। यहां से बरास्ता पंथवाड़ी, नैनबाग और कैम्पटी की कुल 62 कि॰मी॰ की दूरी कवर की जा सकती है।
बरास्ता पार्क टोल-क्लाउड्स एंड, धुधली मसूरी से लगभग 15 कि॰मी॰ दूर यह ट्रेकिंग के लिए एक आदर्श स्थान है। मसूरी शहर के एकदम पश्चिमी क्षेत्र में स्थित भद्रज से दून घाटी, चकराता श्रृंखला और गढ़वाल हिमालय के जौनसर बालर क्षेत्र का शानदार दृश्य दिखाई देता है। भगवान बालभद्र को समर्पित भद्रज मंदिर पहाड़ी की चोटी पर स्थित है। प्रति वर्ष अगस्त माह के तीसरे सप्ताह (श्रावण संक्रांति) में यहां एक वार्षिक मेले का आयोजन किया जाता है।
26 कि॰मी॰ लंबे इस मार्ग पर हिमालय की चोटियों और घाटी के कुछ दिल दहलाने वाले दृश्य दिखाई देते हैं। मसूरी-सुवाखोली-सहस्त्रधारा : मसूरी से 11 कि॰मी॰ दूर सुवाखोली तक मोटर यात्रा के बाद सहस्त्रधारा तक पहुंचा जा सकता है और वहां से देहरादून के लिए बस पकड़ी जा सकती है।
ऊसर
ऊसर या बंजर (barren land) वह भूमि है जिसमें लवणों की अधिकता हो, (विशेषत: सोडियम लवणों की अधिकता हो)। ऐसी भूमि में कुछ नहीं अथवा बहुत कम उत्पादन होता है।
केडामाई लैंलूगा मण्डल
केडामाई लैंलूगा मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
ऊसर
ऊसर सुधार की विधि (तकनीकी)
ऊसर सुधार की विधि क्रमबद्ध चरणबद्ध तथा समयबद्ध प्रणाली है इस विधि से भूमि को पूर्ण रूप से ठीक किया जा सकता है।
सर्वेक्षण
- बेहतर जल प्रबन्ध एवं जल निकास की समुचित व्यवस्था हेतु सर्वेक्षण।
बोरिंग स्थल का चयन
1.स्थल ऊँचे स्थान पर चुना जाये।
2. जिस सदस्थ के खेत में वोरिंग हो वह बकायादार न हो।
मेड़बन्दी
-यह कार्य बरसात में या सितम्बर अक्टूबर में जब भूमि नम रहती है तो शुरू कर देनी चाहिए।
-मेड़ के धरातल की चौड़ाई 90 सेमी ऊंचाई 30 सेमी तथा मेड़ की ऊपरी सतह की चौ0 30 सेमी होनी चाहिए।
जुताई
- भूमि की जुताई वर्षा में या वर्षा के बाद सितम्बर अक्टूबर या फरवरी में करके छोड़ दें जिससे लवण भूमि की सतह पर एकत्र न हो।
-भूमि की जुताई 2-3 बार 14-20 सेमी गहरी की जाये खेत जुताई से पूर्व उसरीले पैच को 2 सेमी की सतह खुरपी से खुरचकर बाहर नाले में डाल दें।
समतलीकरण
-खेत को कम चौड़ी और लम्बी-2 क्यारियों में बाटकर क्यारियों का समतलीकरण करना चाहिए।
-जल निकास नाली की तरफ बहुत हल्का सा ढ़ाल देना चाहिए ताकि खेत का फालतू पानी जल निकास नाली द्वारा बहाया जाये।
-मिट्टी की जांच करा ले आवश्यक 50 प्रतिशत जिप्सम की मात्रा का पता चल पाता हैं।
सिंचाई नाली, जल निकास नाली तथा स्माल स्ट्रक्चर का निर्माण
-सिंचाई नाली भूमि की सतह से ऊपर बनाई जाये, जो आधार पर 30 सेमी गहरी तथा शीर्ष पर 120 सेमी हो।
-खेत नाली भूमि की सतह से 30 बनाई जाये, जो आधार पर 30 सेमी गहरी तथा शीर्ष पर 75-90 सेंमी हो।
लिंक ड्रेन
यह 50 सेमी गहरी आधार पर 45 सेमी और शीर्ष पर 145 सेमी और साइड स्लोप 1:1 का होना चाहिए
जिप्सम का प्रयोग एवं लीचिंग
- समतलीकरण करते समय खेत में 5-6 मी चौड़ी और लम्बी क्यारियां बना लें तथा सफेद लवण को 2 सेमी की सतह खुरपी से खुरच कर बाहर नाले में डाल दें।
- फिर क्यारियों में हल्का सा पानी लगा दें चार पांच दिन बाद निकाल दें जिससे लवण लीचिंग द्वारा भूमि के नीचे अथवा पानी द्वारा बाहर निकल जायेंगे।
- समतलीकरण का पता लगाने के लिये क्यारियों में हल्का पानी लगा दें। तथा हल्की जुताई करके ठीक प्रकार से समतल कर लें।
- जिप्सम का प्रयोग करते समय क्यारियां नम हो।
- बोरियों को क्यारियों में समान रूप से फैला दें।
- इसके बाद देशी हल या कल्टीवेटर की सहायता से भूमि की ऊपरी 7-8 सेमी की सतह में जिप्सम मिला दें और फिर हल्का पाटा लगाकर क्यारियों को समतल कर लें।
- क्यारियों में जिप्सम मिलाने के बाद 10-15 सेमी पानी भर दें और उसे 10 दिनों तक लीचिंग क्रिया हेतु छोड़ दें।
- 10 दिनों तक क्यारियों में 10 सेमी पानी खड़ा रहना चाहिए। यदि खेत में पानी कम हो जाये तो पानी और भर देना चाहिए। इसलिए जरूरी है कि क्यारियों में दूसरे-तीसरे दिन पानी भरते रहें।
- लीचिंग क्रिया हर हालत में 5 जुलाई तक पूरी हो जाये जिससे 10 जुलाई तक धान की रोपाई की जा सकें।
- 10 दिनों बाद खेत का लवणयुक्त पानी खेत नाली द्वारा बाहर निकाल दें।
- लीचिंग के बाद अच्छा पानी लगाकर धान की रोपाई, 5 सेमी पानी भरकर ऊसर रोधी प्रजाति की 35-40 दिन आयु के पौधे की रोपाई कर दें।
अन्य मृदा सुधारक रसायन
(अ) अकार्बनिक: जिप्सम, पायराइट, फास्फोजिप्सम, गन्धक का अम्ल
(ब) कार्बनिक पदार्थ: प्रेसमड, ऊसर तोड़ खाद, शीरा, धान का पुआव धान की भूसी, बालू जलकुम्भी, कच्चा गोबर और पुआंल गोबर और कम्पोस्ट की खाद, वर्गी कम्पोस्ट, सत्यानाशी खरपतवारी, आदि।
(स) अन्य पदार्थ: जैविक सुधार (फसल और वृक्षों द्वारा) ढैचा, धान, चुकन्दर, पालक, गन्ना, देशी, बबूल आदि।
मलिकपुर गाँव, किरौली (आगरा)
मलिकपुर किरौली, आगरा, उत्तर प्रदेश स्थित एक गाँव है।
मरोड़
ठोस यांत्रिकी के सन्दर्भ में, किसी वस्तु पर बलाघूर्ण लगाने से उसमें जो ऐंठन उत्पन्न होती है उसे मरोड़ या विमोटन (torsion) कहते हैं। इसकी ईकाई न्यूटन मीटर है। मरोड़ के कारण बलाघूर्ण के अक्ष के लम्बवत अनुच्छेदों में शीयर स्ट्रेस पैदा होता है जो त्रिज्या के लम्बवत होता है।
इन्हें भी देखें
Shfjrjf rj4iFj ejric
परभु नाना
परभु गोवन नाना (जन्म 17 अगस्त 1933, अज्ञात मृत्यु तिथि) एक पूर्वी अफ्रीकी क्रिकेटर थे। वह भारतीय मूल के जाम्बियन है। उन्होंने 1975 के विश्व कप में तीन एक दिवसीय अंतर्राष्ट्रीय मैच खेले। जून 2019 में, यह बताया गया कि उनकी मृत्यु "कुछ साल पहले" हुई थी।
अब्बास इब्न फ़िरनास
‎‏ ‏
अब्बास इब्न फ़िरनास; Abbas Ibn Firnas, (عباس بن فرناس),‏‎ (पूरा नाम: अबू अल-कासिम अब्बास इब्न फ़िरनास इब्न वर्दास अल-टकूरिनी), (810-887 ईस्वी) एक आविष्कारक, चिकित्सक, रसायन, तथा इंजीनियर अल अंदूलसी संगीतकार और अरबी भाषा के एक कवी थे वह बर्बर वंश से थे। एफ़रनस नाम जो आज मोरक्को और अल्जीरिया में काभी प्रचालित है। फ़िरनास का जन्म रैंड ओण्डा, अल अन्डालुस (वर्तमान, रोन्डा स्पेन) में हुआ था जो कार्डोबा की अमीरात के शासन के तहत रहते थे। फ़िरनास हबा में उड़न के प्रयास के लिए जाने जाते हैं जो एक विज्ञानिक कार्य था। जिसके लिए चंद्रमा पर क्रेटर इब्न फ़िरना उनके सम्मान में है, साथ ही बगदाद में इब्न फ़िरनास एयरपोर्ट और कोर्डोबा में ग्वाडाक्लिविर नदी पर पुल इब्न फ़िरनास के सम्मान में है।
खारे पानी की मछली
खारे पानी की मछली, जिसे समुद्री मछली भी कहा जाता है, यह समुद्र के पानी में रहने वाली मछली हैं।  खारे पानी की मछली तैर सकती है और अकेले या एक बड़े समूह में रह सकती है जिसे शोलिंग कहा जाता है।
खारे पानी की मछलियों को मनोरंजन के लिए आमतौर पर एक्वेरियम में रखा जाता है। कई खारे पानी की मछलियाँ भी खाने के लिए पकड़ी जाती हैं,  या जलीय कृषि में उगाई जाती हैं।  हालांकि, कई मछली प्रजातियों को खत्म कर दिया गया है और अन्यथा समुद्री प्रदूषण या जलवायु परिवर्तन के कारण पारिस्थितिक परिवर्तनों से खतरा है।
आहार
समुद्र में रहने वाली मछलियां मांसाहारी, शाकाहारी या सर्वाहारी हो सकती हैं। समुद्र में शाकाहारी मछली शैवाल और फूलों वाली समुद्री घास जैसी चीजें खाते हैं। कई शाकाहारी भोजन में मुख्य रूप से शैवाल होते हैं।  अधिकांश खारे पानी की मछलियाँ मैक्रोएल्गे और माइक्रोएल्गे दोनों को खाएँगी।  कई मछलियाँ लाल, हरी, भूरी और नीली शैवाल खाती हैं, लेकिन कुछ मछलियाँ कुछ विशेष प्रकार की शैवालों को पसंद करती हैं।  अधिकांश खारे पानी की मछलियाँ जो मांसाहारी होती हैं, वे कभी भी किसी भी परिस्थिति में शैवाल नहीं खाती है;मांसाहारी के आहार में झींगा, प्लवक, या छोटे क्रस्टेशिया शामिल होते हैं।
क़ैद
संयुक्त राज्य अमेरिका में खारे पानी के एक्वैरियम एक बहु मिलियन डॉलर  का उद्योग हैं।  एक्वैरियम उपयोग के लिए हर साल लगभग 10 मिलियन समुद्री मछली संयुक्त राज्य अमेरिका में आयात की जाती हैं।  संयुक्त राज्य अमेरिका दुनिया के किसी भी देश की तुलना में अधिक खारे पानी की मछली का आयात करता है।  खारे पानी की मछलियों की लगभग 2,000 विभिन्न प्रजातियाँ हैं जिनका आयात और कैद में उपयोग किया जाता है।  कई परिस्थितियों में, समुद्री व्यापार के लिए इस्तेमाल की जाने वाली मछलियों को साइनाइड जैसी हानिकारक रणनीति का उपयोग करके एकत्र किया जाता है।  एक तरीका है कि लोग समुद्री मछलियों को कैद में प्रजनन करके प्रवाल भित्तियों की रक्षा करने की कोशिश कर रहे हैं। कैप्टिव-ब्रेड मछली को स्वस्थ और लंबे समय तक जीवित रहने की संभावना के लिए जाना जाता है।कैप्टिव-नस्ल की मछलियों में बीमारी की आशंका कम होती है क्योंकि वे जंगली के संपर्क में नहीं आती हैं और शिपमेंट प्रक्रिया के दौरान उन्हें नुकसान नहीं होता है।  कैद में पाले जाने वाली मछलियाँ पहले से ही एक्वैरियम आवास और भोजन की आदी होती हैं।.
समुत साखोन प्रान्त
समुत साखोन थाईलैण्ड का एक प्रान्त है। यह मध्य थाईलैण्ड क्षेत्र में स्थित है।
भूल की अध्याली, बेरीनाग तहसील
भूल की अध्याली, बेरीनाग तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
मक्का मस्जिद विस्फ़ोट, 2007
मक्का मस्जिद विस्फ़ोट 18 मई, 2007 को इस्लामी पूजा नमाज़ के वक़्त पुराने हैदराबाद, भारतीय राज्य आंध्र प्रदेश की राजधानी में हुआ एक बम धमाका था। विस्फ़ोट मक्का मस्जिद के अन्दर हुआ, जो चारमीनार के पास स्थित है। विस्फ़ोट एक मोबाइल फ़ोन-विलोचित क्रूड बम के कारण था। 1
16 अप्रिल 2018 को एन.ई.ये ( NIA )  के न्यायलय ने अपना निर्णय सुनाया और तथाकथित दोषियों को निर्दोष पाया.
The blast occurred near the open air section of the Mecca Masjid. At the time of the blast more than 10,000 people were inside the mosque premises, for the Friday prayers. The injured were treated at the Osmania hospital in Hyderabad.
18 मई 2007 को, शुक्रवार की प्रार्थनाओं के दौरान मक्का मस्जिद के अंदर एक बम विस्फोट हुआ, कम से कम तेरह लोग मारे गए और दर्जनों लोग गंभीर रूप से घायल हो गए।
पकड़ा गया हिन्दू साधु - स्वामी असीमानंद हिंदू संगठन - आर, एस, एस का सदस्य था।
दिसंबर 2010 को असीमानंद द्वारा लिखे गए एक पत्र को सीबीआई को कबूल करने के दो दिन बाद, जनवरी 2011 में सबूत के रूप में प्रस्तुत किया गया था कि वह यह स्वीकार करने के लिए वास्तव में स्वैच्छिक था।
Following this Mumbai and other parts of Maharashtra have been put on alert.
रामपुरबडे रायगढ मण्डल
रामपुरबडे रायगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
अंतरराष्ट्रीय क्रिकेट 2007-08
2007-08 का अंतर्राष्ट्रीय क्रिकेट सत्र सितंबर 2007 और अप्रैल 2008 का था।
स्टेफ़न बार्ड
स्टीफ़न जूलियन बार्ड (जन्म 29 अप्रैल 1992) एक नामीबियाई क्रिकेटर हैं। नवंबर 2016 में, उन्होंने क्रिकेट नामीबिया के वार्षिक पुरस्कार समारोह में प्लेयर ऑफ़ द इयर का पुरस्कार जीता। जनवरी 2018 में, उन्हें नामीबिया की टीम में आईसीसी विश्व क्रिकेट लीग डिवीजन दो 2018 टूर्नामेंट के लिए नामित किया गया था। अगस्त 2018 में, उन्हें नामीबिया के दस्ते में अफ्रीका टी-20 कप 2018 के लिए नामित किया गया था।
मार्च 2019 में, उन्हें आईसीसी विश्व क्रिकेट लीग डिवीजन दो 2019 टूर्नामेंट के लिए नामीबिया की टीम में रखा गया था। उन्हें टूर्नामेंट के दौरान देखने वाले छह खिलाड़ियों में से एक के रूप में नामित किया गया था। नामीबिया टूर्नामेंट में शीर्ष चार स्थानों में समाप्त हो गया, इसलिए एक दिवसीय अंतर्राष्ट्रीय (वनडे) दर्जा प्राप्त किया। बार्ड ने 27 अप्रैल 2019 को टूर्नामेंट के फाइनल में, ओमान के खिलाफ, नामीबिया के लिए अपना एकदिवसीय पदार्पण किया। वह टूर्नामेंट में नामीबिया के लिए प्रमुख रन-स्कोरर थे, जिसमें छह मैचों में 264 रन थे।